Как да гласувам на референдума? - Свободно време - Мнението на специалиста - Edna.bg
Как да гласувам на референдума?
Със съдействието на екипа на pravatami.bg, ви представяме по разбираем и достъпен начин кратка справка за това кога имаме право да гласуваме на референдума и какви документи да носим.
1. Кога имам право да гласувам на референдум?
 когато съм български гражданин с постоянен адрес на територията на Република България (само за национален референдум);
 когато съм български гражданин и имам постоянен адрес или настоящ адрес, различен от постоянния ми адрес на територията на Република България през последните 6 месецапреди насрочването на местния референдум;
 когато съм навършил 18-годишна възраст към датата на референдума включително;
 когато не съм поставен под запрещение и неизтърпявам наказание лишаване от свобода.
2. Кога мога да отида да гласувам?
Изборният ден започва в 6.00 ч.в деня на референдума и приключва в 19.00 ч. Ако съм отишъл навреме, но въпреки това не успея да подам гласа си преди 19.00 ч. и чакам с други негласували гласоподаватели пред избирателното помещение, времето се удължава.
3. Къде мога да гласувам?
 В съответната избирателна секция на територията на страната, където фигурирам в списъка на гласоподавателите по постоянния ми адрес, посочен в личната ми карта. Мога да направя справка дали фигурирам в списъка чрез сайта на Главна дирекция "Гражданска регистрация и административно обслужване" по моето ЕГН или по адрес за номер на избирателната секция и мястото на гласуване.
 В дипломатическите и консулските представителства на Република България в чужбина като подам заявление до тях в срок от 25 дни преди датата на референдума.
 Мога да подам заявление по образец за гласуване по настоящия ми адрес, но това трябва да го направя не по-късно от 14 дни преди изборния ден (до 12 януари за предстоящия национален референдум 2013) до общинската администрация по настоящия ми адрес. (заявление по чл.53, ал. 1 Изборен кодекс).
 Заявление по образец за включване в избирателен списък мога да подам и в случай, че неправомерно съм изваден от него. Заявлението подавам пред общинската администрация по постоянния ми адрес в срок.
 Мога да бъда допуснат в избирателния списък в деня на гласуването. Това става от секционната комисия по постояния ми адрес, при предостaвяне на валиден документ за самоличност и само когато не фигурирам в „забранителния списък”. В него са посочени лицата, поставени под запрещение, изтърпяващи наказание лишаване от свобода и на които е било прието заявлението за гласуване по настоящ адрес или в чужбина. Ако ми бъде отказано вписване, мога да обжалвам отказа в 2-дневен срок пред съответния районен съд. Решението на съда е окончателно.
 Kогато имам трайни увреждания, удостоверени с документ от ТЕЛК/НЕЛК, които не ми позволяват да упражнявам избирателното си право в изборното помещение, мога да гласувам с подвижна избирателна урна като заявя желанието си не по-късно от 30 дни преди изборния ден в писмена форма чрез заявление по образец (чл.176, ал.1 от Изборния кодекс), подписано от мен саморъчно и подадено чрез писмо, факс или електронна форма до общинската администрация по постоянния ми адрес (или настоящия ми адрес когато направя искане по чл. 53, ал. 1 от Изборния кодекс).
 Kогато съм с увреждания на опорно-двигателния апарат или зрението, мога да гласувам вспециално определената секция, която е означена с табели и други обозначителни знаци, и се намира на първия етаж (партера) на сградата, където се провежда гласуването. Такава табела и знаци се поставят и на входа на сградата, така че да ме насочат към избирателната секция.
Важно: когато съм студент или ученик редовно обучение в град различен от този, където е постоянния ми адрес, имам право да подам гласа си:
 В която и да е от избирателните секции в града, където уча.
 Имам право да подам гласа си и в секция по настоящия ми адрес, като подам заявление за вписване в списък по настоящ адрес до общинската администрация по настоящия ми адрес. Срокът за подаване е 14 дни преди деня на референдума.
4. Как да заявя своето желание за гласуване на референдум, когато съм извън страната?
 трябва да заявя желанието си да гласувам пред дипломатическото или консулското представителство на Република България в съответната държава;
 да подам заявление по образец подписано саморъчно не по–късно от 25 дни преди датата на референдума;
 заявлението мога да подам лично или с писмо, а може и сканирано, като го изпратя наелектронната поща на дипломатическото или консулското представителство.
5. Какви документи да нося, когато гласувам?
 За да гласувам, трябва да представя документ за самоличност (паспорт или лична карта).
 Ако срокът на валидност на документа ми за самоличност е изтекъл или ако документът ми е изгубен, откраднат или унищожен и е в период на подновяване, трябва да представяудостоверение от МВР за издаване на нов такъв.
 Ако съм студент/ученик и искам да гласувам в града, където уча, трябва да нося със себе сиредовно заверена студентска/ученическа книжка. Попълвам на място и декларация, че не съм гласувал и няма да гласувам на друго място (Такава декларация попълвам и когато съм с увреждания на опорно-двигателния апарат/зрението и гласувам в специално определена избирателна секция).